cyanic-selkie/wikianc huggingface dataset:
Πάνος Παναγιωτούνης
Δικηγόρος παρ' Αρείω Πάγω μέχρι την συνταξιοδότησή του, ασχολήθηκε συνδικαλιστικά με τα πνευματικά πράγματα του τόπου μας και χρημάτισε Γενικός Γραμματέας του Συνδέσμου Ελλήνων Λογοτεχνών, Έφορος και Γενικός Γραμματέας της Εταιρείας Ελλήνων Λογοτεχνών.
Notepad++
Διεθνοποίηση
Το Notepad++ υποστηρίζει τη μετάφραση και διεθνοποίηση του περιβάλλοντος χρήστη μέσω αρχείων XML, τα οποία περιέχουν συγκεκριμένη δομή, όπως αυτή ορίζεται από την εφαρμογή. Κάθε τέτοιο αρχείο περιέχει όλες τις διεθνοποιημένες συμβολοσειρές (τίτλους διαλόγου, τίτλους και επιλογές μενού κ.λπ.) σε κάποια γλώσσα. Αυτό το αρχείο μπορεί να φορτωθεί ξανά από τις ρυθμίσεις της εφαρμογής. Οι μεταφράσεις σε νέες γλώσσες μπορούν επομένως να γραφτούν με απλή επεξεργασία ενός υπάρχοντος αρχείου.
Πάνος Παναγιωτούνης
Έχει ταξιδέψει πολύ σε ανατολικές και δυτικές χώρες (Ιταλία, Γιουγκοσλαβία, Ρουμανία, Ολλανδία, Πολωνία, Λιβύη, Αίγυπτο, Δανία, Ρωσία, Κορέα, Μογγολία, κ.λπ.), όπου εκπροσώπησε πολιτιστικές οργανώσεις, ενώ έχει λάβει μέρος σε πολλά συνέδρια στο εξωτερικό, εκπροσωπώντας την Ελλάδα. Είναι καθηγητής της ελληνικής και ξένης λογοτεχνίας και ιστορίας του θεάτρου-δραματολογίας σε ανώτερες σχολές. Έργα έχουν βραβευτεί (Διεθνές Βραβείο Ιπεκτσί το 1989) και μεταφραστεί σε πολλές ξένες γλώσσες: Πολωνικά, Γαλλικά, Αγγλικά, Αραβικά, Αλβανικά, Ουγγρικά, Κορεάτικα, Πακιστανικά (Ούρντου) κ.λπ. Τα δύο τελευταία βιβλία του, Λαύριο Π και Μινώταυρος, είχαν απήχηση στην κριτική και στο αναγνωστικό κοινό.
Notepad++
Πολιτικά μηνύματα
Τον Μάρτιο του 2008, το πανό «Boycott Beijing 2008» τοποθετήθηκε στην αρχική σελίδα SourceForge.net του Notepad++. Λίγους μήνες αργότερα, από τις 26 Ιουνίου έως τις 24 Ιουλίου 2008, οι περισσότεροι χρήστες στην Κίνα παρατήρησαν ότι πλέον δεν μπορούσαν να προσπελάσουν τον ιστότοπο SourceForge.net. Το γεγονός αυτό οδήγησε στη διαδεδομένη πεποίθηση ότι η Κίνα είχε απαγορεύσει το SourceForge.net ως αντίποινα για το πανό Boycott.
Πάνος Παναγιωτούνης
Έχει ασχοληθεί με την ποίηση, το θέατρο, την ιστορία της λογοτεχνίας και του θεάτρου και την μελέτη. Πολλά ποιήματά του εμφανίστηκαν στα λογοτεχνικά περιοδικά Νέα Εστία και Φιλολογική Πρωτοχρονιά. Έχει εκδώσει πολλά βιβλία ποίησης, θεάτρου, μελέτης και δοκιμίου, όπως:
Πηγές
Μεγάλη Ελληνική Ανθολογία της Ποιήσεως Μιχ. Περάνθη, 7η έκδοση, τ. Γ΄, σελ. 455
Notepad++
Πολιτικά μηνύματα
Τον Οκτώβριο του 2019, το Notepad++ κυκλοφόρησε μια έκδοση με την κωδική ονομασία "Free Uyghur " (v7.8.1). Στην ανακοίνωση απελευθέρωσης, ο συγγραφέας εξέφρασε την ανησυχία του ότι εκατοντάδες χιλιάδες Ουϊγούροι έχουν «υποβληθεί σε πολιτική κατήχηση, και μερικές φορές ακόμη και βασανιστήρια» στο Στρατόπεδο Επανεκπαίδευσης Σιντζιάνγκ. Κάλεσε για «πρόσθετη πίεση στην κινεζική κυβέρνηση για να σταματήσει τις καταπιεστικές ενέργειες και τα εγκλήματά της σε βάρος του Ουιγούρου λαού». Ο επίσημος ιστότοπος του λογισμικού δέχτηκε επίθεση κατανεμημένης άρνησης υπηρεσίας (DDoS) και η σελίδα αναφοράς και παρακολούθησης σφαλμάτων GitHub βομβαρδίστηκε από ψευδείς αναφορές που περιείχαν εθνικιστική ρητορική. Η λειτουργία τους αργότερα επέστρεψε στην κανονικότητα αφού οι σχετικές υπηρεσίες μετακινήθηκαν πίσω από την υπηρεσία anti-DDoS του Cloudflare.
Πάνος Παναγιωτούνης
Πηγές
Κατηγορία:Έλληνες λογοτέχνες Κατηγορία:Ιστορικοί του θεάτρου
Notepad++
Πολιτικά μηνύματα
Τον Ιούλιο του 2020, το Notepad++ κυκλοφόρησε μια έκδοση με την κωδική ονομασία "Stand with Hong Kong" (v7.8.9). Στην ανακοίνωση της νέας έκδοσης, ο συγγραφέας εξέφρασε την ανησυχία του για την εφαρμογή του νόμου περί εθνικής ασφάλειας από την κινεζική κυβέρνηση στο Χονγκ Κονγκ. Ως αντίποινα, τα προγράμματα περιήγησης της ηπειρωτικής Κίνας που αναπτύχθηκαν από τις εταιρείες Tencent (το QQ Browser και το πρόγραμμα περιήγησης που είναι ενσωματωμένο στο WeChat), Alibaba (UC Browser), 360 (360 Secure Browser) και Sogou άρχισαν να αποκλείουν τη σελίδα λήψης του επίσημου ιστότοπου του Notepad++, αλλά όχι τις άλλες σελίδες.
Στις αρχές και στα μέσα Φεβρουαρίου 2022, το Notepad++ κυκλοφόρησε εκδόσεις με την κωδική ονομασία "Boycott Beijing 2022" (v8.3 και v8.3.1 αντίστοιχα). Στην ανακοίνωση της έκδοσης ο συγγραφέας εξέφρασε την ανησυχία του για τα ανθρώπινα δικαιώματα στην Κίνα, ειδικά για τους Ουιγούρους και τις εθνικές κοινωνικές ομάδες του Χονγκ Κόνγκ. Πρότεινε στο κοινό του «να μην παρακολουθεί και να δίνει προσοχή στους αγώνες».
Στα τέλη Φεβρουαρίου 2022, το Notepad++ κυκλοφόρησε μια έκδοση με την κωδική ονομασία "Declare variables, not war" (v8.3.2). Στην ανακοίνωση της έκδοσης ο συγγραφέας εξέφρασε την ανησυχία του για τη ρωσική εισβολή στην Ουκρανία. Τον Μάρτιο του 2022, το Notepad++ κυκλοφόρησε μια έκδοση με την κωδική ονομασία "Make Apps, not war" (v8.3.3). Ο συγγραφέας συνέχισε να εκφράζει την ανησυχία του για τη ρωσική εισβολή στην Ουκρανία.
Κατάλογος νομισμάτων της Ελλάδας (1913-1922)
Τα νομίσματα του ελληνικού κράτους κατά την περίοδο 1913-1922 αντιστοιχούν στην περίοδο κατά την οποία βασιλιάς της Ελλάδας -με το διάλειμμα της περιόδου 1917-1920- ήταν ο βασιλιάς Κωνσταντίνος Α´, ο οποίος διαδέχτηκε τον πατέρα του Γεώργιο Α´ όταν αυτός δολοφονήθηκε στη Θεσσαλονίκη το 1913.
Ζαν-Πιερ Τιολλέ
Ο Ζαν-Πιερ Τιολλέ (Jean-Pierre Thiollet, γεννημένος στις 9 Δεκεμβρίου 1956 στο Πουατιέ), είναι Γάλλος συγγραφέας και δημοσιογράφος. Έχει γράψει πολλά βιβλία και είναι ενεργό μέλος στο γαλλικό τμήμα της CEDI - Confédération européenne des indépendants (ευρωπαϊκό συνδικάτο ανεξάρτητων εργαζομένων).To 2017 δημιούργησε τον InterHallier κύκλο σε φόρο τιμής Jean-Edern Hallier.
Κατάλογος νομισμάτων της Ελλάδας (1913-1922)
Περιγραφή
Η περίοδος αυτή χαρακτηρίζεται από πολύ λίγα νομίσματα, καθώς με την εμπλοκή της Ελλάδας στους βαλκανικούς πολέμους και κατόπιν στον Α´ Παγκόσμιο Πόλεμο η οικονομία της χώρας είχε πολλά βάρη, ενώ παράλληλα τα μέταλλα ήταν πολύτιμα. Ενδεικτικό είναι ότι τα νομίσματα κόπηκαν πολύ αργά (το 1921 και έπειτα), και σε αυτά που εν τέλει κόπηκαν το μέταλλο ήταν ευτελές (κυρίως αλουμίνιο) και πολύ λίγα νομίσματα περιείχαν χαλκό, ενώ με την Μικρασιατική καταστροφή το 1922 η τιμή του χαλκού εκτοξεύθηκε στα ύψη, και η μεγάλη πλειοψηφία των νομισμάτων των 50 λεπτών δεν κυκλοφόρησε ποτέ αλλά λιώθηκαν ώστε το μέταλλο τους να χρησιμοποιηθεί για την παραγωγή των νομισμάτων της Β´ Ελληνικής Δημοκρατίας.
Ζαν-Πιερ Τιολλέ
Βιβλία
Κάποια από τα βιβλία που έχει γράψει είναι:
Άλεν Κόλινς
Βιογραφία
Ο Κόλινς γεννήθηκε στο νοσοκομείο "St. Lukes Hospital" του Τζάκσονβιλ, τον Ιούλιο του 1952. Μία από τις αγαπημένες του δραστηριότητες ήταν να παρακολουθεί αγώνες αυτοκινήτων, κάτι που του επέτρεψαν οι γονείς του από την παιδική ηλικία των οκτώ ετών. Λίγο αργότερα, οι γονείς του χώρισαν και ο Κόλινς διέμεινε με την μητέρα του, η οποία του δώρισε την πρώτη του κιθάρα το 1963.
Την επόμενη χρονιά, μαζί με τον Ρόνι Βαν Ζαντ και τον Γκάρι Ρόζιγκτον, δημιούργησαν την αρχική μορφή των Lynyrd Skynyrd, με αρχικές ονομασίες My Backyard και The Noble Five. Την σύνθεση του σχήματος ολοκλήρωνε ο ντράμερ Μπομπ Μπερνς και ο μπασίστας Λάρι Τζάνστρομ. Μετά από μερικά χρόνια που πέρασαν με το συγκρότημα να ωριμάζει μουσικά, ξεκίνησαν να παίζουν σε διάφορα τοπικά κλαμπ.
Κατάλογος νομισμάτων της Ελλάδας (1913-1922)
Πηγές
Κατηγορία:Ελληνικά νομίσματα
Άλεν Κόλινς
Βιογραφία
Το 1970, ο Κόλινς παντρέυτηκε την Κάθι Τζονς, με τους Lynyrd Skynyrd να παίζουν το "Freebird" στην δεξίωση που ακολούθησε. Το ζευγάρι έφερε στον κόσμο δύο κόρες, την Έιμι και την Άλισον Κόλινς.
left|thumb|270px|Ο Κόλινς με τους [[Lynyrd Skynyrd το 1973, πρώτος από αριστερά]] Το 1973, μετά από μία εβδομάδα εμφανίσεων στο κλαμπ "Funochio's" της Ατλάντα, ο Αλ Κούπερ πρότεινε το συγκρότημα στην "MCA", με τους Lynyrd Skynyrd να ηχογραφούν το ντεμπούτο-άλμπουμ τους με τίτλο "(Pronounced 'Lĕh-'nérd 'Skin-'nérd)". Ο δίσκος γνώρισε μεγάλη επιτυχία και ακολούθησαν τέσσερα στούντιο και ένα ζωντανά ηχογραφημένο άλμπουμ, τα οποία βραβεύθηκαν ως χρυσά και πλατινένια, περιλαμβάνοντας μεγάλες επιτυχίες όπως τα "Sweet Home Alabama", "Saturday Night Special", "Gimme Back My Bullets", "What's Your Name?" και "That Smell".
Στις 20 Οκτωβρίου 1977, το ιδιωτικό τζετ στο οποίο επέβαινε το συγκρότημα και το βοηθητικό του προσωπικό, έπεσε λόγω έλλειψης καυσίμων. Κατά το ατύχημα, σκοτώθηκαν ο τραγουδιστής Ρόνι Βαν Ζαντ, ο κιθαρίστας Στιβ Γκέινς και ο μάνατζερ Ντιν Κιλπάτρικ, ενώ τα υπόλοιπα μέλη του συγκροτήματος τραυματίστηκαν σοβαρά. Οι Lynyrd Skynyrd διαλύθηκαν λίγο αργότερα.
Ο Κόλινς, μαζί με τον Γκάρι Ρόζιγκτον, σχημάτισαν τους The Rossington-Collins Band το 1980, κυκλοφορώντας το άλμπουμ "Anytime, Anyplace, Anywhere", πουλώντας περισσότερα από ένα εκατομμύριο αντίτυπα στις Ηνωμένες Πολιτείες. Ακολούθησε το "This Is the Way" το 1982, χωρίς να γνωρίσει ανάλογη επιτυχία. Ο Κόλινς γνώρισε άλλη μία τραγωδία στην ζωή του, χάνοντας την σύζυγο του κάτι που οδήγησε στην διάλυση του συγκροτήματος.
Το 1986, ο Κόλινς έζησε άλλο ένα ατύχημα, αυτή την φορά με αυτοκίνητο, κατά το οποίο σκοτώθηκε η φίλη του και ο ίδιος έμεινε παράλυτος από την μέση και κάτω, ενώ περιορίστηκαν οι δυνατότητες και των άνω άκρων του.
Κατά την περιοδεία της επανένωσης των Lynyrd Skynyrd, δούλεψε ως καλλιτεχνικός διευθυντής, επιλέγοντας το set list και οργανώνοντας την σκηνή. Κατά την διάρκεια της περιοδείας, ο Κόλινς ανέβαινε στην σκηνή και έστελνε ένα μήνυμα προς το κοινό, προειδοποιώντας τους για τους κινδύνους που επιφυλάσσει η οδήγηση υπό την επήρεια αλκοόλ.
Το 1989, η περιορισμένες δυνατότητες των πνευμόνων του λόγω της αναπηρίας του, ώθησαν τον οργανισμό του στην πνευμονία. Τον Σεπτέμβριο του 1989, εισήχθη σε νοσοκομείο, στο οποίο έχασε την ζωή του στις 23 Ιανουαρίου 1990.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Αμερικανοί κιθαρίστες Κατηγορία:Αμερικανοί συνθέτες Κατηγορία:Ροκ μουσικοί
Ακτινοθεραπεία
thumb|250px|Ακτινοθεραπεία σε πύελο. Λέιζερ και σημάδια στα πόδια χρησιμοποιούνται για την κατεύθυνση της δέσμης της ακτινοβολίας. Η ακτινοθεραπεία είναι μια θεραπευτική αγωγή που χρησιμοποιεί ιονίζουσα ακτινοβολία, η οποία γενικά παρέχεται ως μέρος της θεραπείας του καρκίνου για τον έλεγχο ή τη θανάτωση κακοήθων κυττάρων. Η ακτινοθεραπεία μπορεί να είναι θεραπευτική σε διάφορους τύπους καρκίνου εάν εντοπίζονται σε μια περιοχή του σώματος. Μπορεί επίσης να χρησιμοποιηθεί ως μέρος της επικουρικής θεραπείας, για την πρόληψη της υποτροπής του όγκου μετά από χειρουργική επέμβαση αφαίρεσης πρωτοπαθούς κακοήθους όγκου (για παράδειγμα, πρώιμα στάδια καρκίνου του μαστού). Η ακτινοθεραπεία είναι συνεργιστική με τη χημειοθεραπεία και χρησιμοποιείται πριν, κατά τη διάρκεια και μετά τη χημειοθεραπεία σε ευαίσθητους καρκίνους.
Η ακτινοθεραπεία εφαρμόζεται συνήθως στον καρκινικό όγκο λόγω της ικανότητάς της να ελέγχει την κυτταρική ανάπτυξη. Η ιονίζουσα ακτινοβολία λειτουργεί καταστρέφοντας το DNA του καρκινικού ιστού που οδηγεί σε κυτταρικό θάνατο. Για τη διάσωσγ φυσιολογικών ιστών (όπως το δέρμα ή τα όργανα από τα οποία πρέπει να περάσει η ακτινοβολία για τη θεραπεία του όγκου), η ακτινοβολία στοχεύεται από πολλές γωνίες έκθεσης που τέμνονται στον όγκο, με αποτέλεσμα πολύ μεγαλύτερη απορροφούμενη δόση εκεί από ό,τι στον περιβάλλοντα υγιή ιστό. Εκτός από τον ίδιο τον όγκο, τα πεδία ακτινοβολίας μπορεί επίσης να περιλαμβάνουν τους λεμφαδένες παροχέτευσης εάν εμπλέκονται κλινικά ή ακτινολογικά με τον όγκο ή εάν πιστεύεται ότι υπάρχει κίνδυνος υποκλινικής κακοήθους εξάπλωσης. Είναι απαραίτητο να συμπεριληφθεί ένα περιθώριο φυσιολογικού ιστού γύρω από τον όγκο ώστε να συνυπολογίζονται αβεβαιότητες στην καθημερινή ρύθμιση και στην εσωτερική κίνηση του όγκου. Αυτές οι αβεβαιότητες μπορεί να προκληθούν από την εσωτερική κίνηση (για παράδειγμα, την αναπνοή και το γέμισμα της ουροδόχου κύστης) και την κίνηση των εξωτερικών σημαδιών του δέρματος σε σχέση με τη θέση του όγκου.
Η ακτινολογική ογκολογία είναι η ιατρική ειδικότητα που ασχολείται με τη συνταγογράφηση ακτινοβολίας και διαφέρει από την ακτινολογία, τη χρήση της ακτινοβολίας στην ιατρική απεικόνιση και διάγνωση. Η ακτινοβολία μπορεί να συνταγογραφηθεί από ογκολόγο ακτινοθεραπευτή με σκοπό τη θεραπεία ή για επικουρική θεραπεία. Μπορεί επίσης να χρησιμοποιηθεί ως παρηγορητική θεραπεία (όπου η θεραπεία δεν είναι δυνατή και ο στόχος είναι ο τοπικός έλεγχος της νόσου ή η συμπτωματική ανακούφιση) ή ως θεραπεία (όπου η θεραπεία έχει όφελος επιβίωσης και μπορεί να είναι θεραπευτική). Είναι επίσης σύνηθες να συνδυάζεται η ακτινοθεραπεία με χειρουργική επέμβαση, χημειοθεραπεία, ορμονοθεραπεία, ανοσοθεραπεία ή κάποιο μείγμα από τα τέσσερα. Οι περισσότεροι συνηθισμένοι τύποι καρκίνου μπορούν να αντιμετωπιστούν με ακτινοθεραπεία με κάποιο τρόπο.
Η ακριβής πρόθεση θεραπείας (θεραπευτική, επικουρική, νεοεπικουρική θεραπευτική ή ανακουφιστική) εξαρτάται από τον τύπο του όγκου, τη θέση και το στάδιο, καθώς και από τη γενική κατάσταση του ασθενούς. Η ολική ακτινοβόληση σώματος (TBI) είναι μια τεχνική ακτινοθεραπείας που χρησιμοποιείται για την προετοιμασία του σώματος για τη λήψη μεταμόσχευσης μυελού των οστών. Η βραχυθεραπεία, στην οποία μια ραδιενεργή πηγή τοποθετείται μέσα ή δίπλα στην περιοχή που χρειάζεται θεραπεία, είναι μια άλλη μορφή ακτινοθεραπείας που ελαχιστοποιεί την έκθεση του υγιούς ιστού κατά τη διάρκεια διαδικασιών για τη θεραπεία του καρκίνου του μαστού, του προστάτη και άλλων οργάνων. Η ακτινοθεραπεία έχει πολλές εφαρμογές σε μη κακοήθεις καταστάσεις, όπως η θεραπεία της νευραλγίας τριδύμου, των ακουστικών νευρωμάτων, της σοβαρής οφθαλμικής νόσου του θυρεοειδούς, του πτερυγίου, της μελαγχρωστικής λαγονοειδικής αρθρίτιδας και της πρόληψης της ανάπτυξης χηλοειδούς ουλής, της αγγειακής επαναστένωσης και της ετεροτοπικής οστεοποίησης. Η χρήση της ακτινοθεραπείας σε μη κακοήθεις καταστάσεις περιορίζεται εν μέρει από τις ανησυχίες για τον κίνδυνο πρόκλησης καρκίνου από την ακτινοβολία.
Παραπομπές
Κατηγορία:Ραδιοβιολογία Κατηγορία:Ιατρική φυσική Κατηγορία:Ραδιενέργεια
Βραβεία της Ένωσης Κριτικών Κινηματογράφου της Νέας Υόρκης 1940
Νικητές
Καλύτερη Ταινία:
Καλύτερη Σκηνοθεσία:
Καλύτερος Α' Ανδρικός Ρόλος:
Καλύτερος Α' Γυναικείος Ρόλος:
Καλύτερη Ξενόγλωσση Ταινία:
Ειδικό Βραβείο:
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Νέας Υόρκης Κατηγορία:Κινηματογραφικά γεγονότα του 1940
Θειοφαίνιο
Το θειοφαίνιο (αγγλικά thiophene) είναι οργανική ετεροκυκλική αρωματική ένωση, που περιέχει άνθρακα, υδρογόνο και θείο, με χημικό τύπο C4H4S. Ανήκει στους θειαιθέρες. Ενώσεις ανάλογες με το θειοφαίνιο (δηλαδή ετεροκυκλικές αρωματικές ενώσεις με πενταμελή δακτύλιο και ένα (1) ετεροάτομο) είναι το φουράνιο και το πυρρόλιο. Εκτός από τη «μητρική» ένωση, ο όρος θειοφαίνιο μπορεί να αναφέρεται επίσης και σε μια ολόκληρη σειρά από «θυγατρικές» ή υποκατεστημένες παράγωγες ενώσεις, που περιέχουν έναν τουλάχιστον θειοφαινικό δακτύλιο. Δύο σημαντικές θυγατρικές ενώσεις του θειοφαίνιου είναι το βενζο[b]θειοφαίνιο και το διβενζοθειοφαίνιο.
Ιστορία
Το θειοφαίνιο ανακαλύφθηκε ως μια πρόσμειξη σε βενζόλιο. Παρατηρήθηκε ότι η ισατίνη σχηματίζει ένα μπλε βερνίκι, αν αναμειχθεί με θειικό οξύ και ακατέργαστο βενζόλιο. Ο σχηματισμός αυτής της μπλε ινδοφαινίνης για μακρύ χρονικό διάστημα πιστεύονταν (εσφαλμένα) ότι ήταν μια ιδιότητα του βενζολίου. Αλλά, ο Βίκτορ Μάγιερ (Victor Meyer) μπόρεσε να απομονώσει τη χημική ουσία που ήταν υπεύθυνη για τη συγκεκριμένη αντίδραση του ακατέργαστου βενζολίου. Αυτή η νέα (για τότε) ετεροκυκλική ένωση ήταν το θειοφαίνιο.
Φυσική παρουσία
Το θειοφαίνιο και (αρκετά υποκατεστημένα) παράγωγά του βρίσκονται στο (αργό) πετρέλαιο, μερικές φορές σε συγκεντρώσεις μέχρι και 3%.Το θειοφαινικό περιεχόμενο στο (αργό) πετρέλαιο και σε γαιάνθρακα απομακρύνεται συνήθως από αυτά με τη διεργασία της υδροαποθείωσης (HydroDeSulfurization, HDS). Κατά τη διάρκεια αυτής της διεργασίας το υγρό ή αέριο (προς αποθείωση) υλικό διέρχεται πάνω από καταλύτη διθειούχου μολυβδαινίου (MoS2), μαζί με υδρογόνο υπό πίεση. Τα θειοφαίνια με τη διεργασία αυτή σχηματίζουν υδρογονάνθρακες και υδρόθειο (H2S). Έτσι, το ίδιο το «μητρικό» θειοφαίνιο μετατρέπεται σε βουτάνιο και υδρόθειο. Πιο επικρατούσα και προβληματική είναι η ύπαρξη στο (αργό) πετρέλαιο παραγώγων όπως το βενζοθειοφαίνιο και το διβενζοθειοφαίνιο.
Παραγωγή
Κατ' αρχήν, το θειοφαίνιο είναι συστατικό της λιθανθρακόπισσας, από την οποία μπορεί να συναποσταχθεί μαζί με το βενζόλιο, γιατί έχουν παρόμοια θερμοκρασία βρασμού. Στην πράξη γίνεται κλασματική απόσταξη της λιθανθρακόπισσας και το θειοφαίνιο λαμβάνεται στο ίδιο κλάσμα με το βενζόλιο.
Αντανακλώντας την υψηλή σταθερότητά τους, τα θειοφαίνια μπορούν να προκύψουν με πολλές χημικές αντιδράσεις, που περιλαμβάνουν πηγές θείου και υδρογονάνθρακες, με πιο κατάλληλους τους ακόρεστους.
Το (μητρικό) θειοφαίνιο παράγεται παγκοσμίως σε κλίμακα της τάξης των 2.000 τόνων. Η (βιομηχανική) παραγωγή του περιλαμβάνει την αντίδραση στην αέρια φάση μιας πηγής θείου, τυπικά διθειάνθρακα (CS2) και 1-βουτανόλης. Αυτά τα αντιδραστήρια έρχονται σε επαφή με ένα οξείδιο, ως καταλύτη, στους 500–550 °C : 40px|Θειοφαίνιο
Ο Βίκτορ Μάγιερ χρησιμοποίησε αιθίνιο και στοιχειακό θείο για την πρώτη παρασκευή θειοφαινίου, ένα χρόνο μετά την ανακάλυψή του: 40px|Θειοφαίνιο
Εναλλακτικά, χρησιμοποιήθηκε και η ισχυρή θέρμανση θείου με βουτάνιο, με 1-βουτένιο ή και με 1,3-βουταδιένιο : 40px|Θειοφαίνιο 40px|Θειοφαίνιο  40px|Θειοφαίνιο
Επίσης, το θειοφαίνιο μπορεί να παραχθεί με θέρμανση φουρανίου, παρουσία υδροθείου και υδρατμών : 40px|Φουράνιο 40px|Θειοφαίνιο
Κλασσικά, (κυρίως τα θυγατρικά) θειοφαίνια παράγονται με αντιδράσεις 1,4-δικετόνων, διεστέρων ή δικαρβοξυλικών οξέων με θειωτικά αντιδραστήρια, όπως (για παράδειγμα) το δεκαθειούχο τετραφωσφόρο (P4S10).
Εξειδικευμένα θειοφαίνια μπορούν να συνθεθούν παρόμοια, χρησιμοποιώντας το αντιδραστήριο Λάβεσον (Lawesson's reagent) ή μέσω της αντίδρασης Γκιούβαλντ (Gewald reaction), που περιλαμβάνει τη συμπύκνωση δυο εστέρων παρουσία στοιχειακού θείου. Μια άλλη μέθοδος είναι η κυκλοποίηση Βόλχαρντ - Έρντμπαν (Volhard–Erdmann cyclization) κέντρο|500 px κέντρο
Μια ενδιαφέρουσα μέθοδος παραγωγής υποκατεστημένων θειοφαινίων χρησιμοποιεί 1,3-διίνια και υδρόθειο. Για παράδειγμα : 40px|Θειοφαίνιο
Δομή
Το μόριο του θειοφαινίου είναι επίπεδο, με τις γωνίες CSC γύρω στους 93°, τις γωνίες CCS γύρω στους 109° και τις γωνίες CCC γύρω στους 114°. Οι δεσμοί C-S είναι περίπου 170 pm, οι δεσμοί C-C που είναι κοντά στο άτομο του θείου είναι περίπου 134 pm, και οι άλλοι 141 pm
Χημική συμπεριφορά και παράγωγα
Το θειοφαίνιο θεωρείται ότι είναι αρωματικό, παρόλο που σύμφωνα με θεωρητικούς υπολογισμούς ο βαθμός αρωματικότητάς του είναι μικρότερος σε σύγκριση με αυτόν του βενζολίου. Τα μονήρη ηλεκτρονιακά ζεύγη του ατόμου του θείου απεντοπίζονται σημαντικά στο π ηλεκτρονιακό σύστημα, που σχηματίζουν οι δυο (2) εναλλάξ διπλοί δεσμοί. Συνεπώς, εξαιτίας της αρωματικότητάς του, το θειοφαίνιο δεν παρουσιάζει ορισμένες από τις ιδιότητες που παρατηρούνται στους συμβατικούς θειαιθέρες. Για παράδειγμα, το άτομο του θείου του θειοφαινίου αντιστέκεται στην αλκυλίωση και στην οξείδωση. Ωστόσο, η οξείδωση του θειοφαινικού δακτυλίου θεωρείται ότι παίζει κρίσιμο ρόλο στη μεταβολική ενεργοποίηση διαφόρων θειοφαινικών παραγώγων, που χρησιμοποιούνται ως φάρμακα, όπως το τιενιλικό οξύ και το πειραματικό αντικαρκινικό φάρμακο OSI-930. Σε αυτές τις περιπτώσεις η οξείδωση μπορεί να γίνει τόσο στο θείο, δίνοντας οξυθειοφαίνιο, όπως και στον α- (2,3-) διπλό δεσμό, δίνοντας 2,3-εποξείδιο, ακολουθούμενο με σχηματισμό βάσεως shift με ΝΗ.
Παραπομπές και παρατηρήσεις
Κατηγορία:Θειαιθέρες Κατηγορία:Οργανικές ετεροκυκλικές ενώσεις Κατηγορία:Αρωματικές ενώσεις Κατηγορία:C4
Λίμνη Μαρακαΐμπο
Η Λίμνη Μαρακαΐμπο (ισπανικά : Lago de Maracaibo) είναι μια λιμνοθάλασσα στη βορειοδυτική Βενεζουέλα. Πρόκειται για τη μεγαλύτερη λίμνη της Νότιας Αμερικής και μια από τις παλαιότερες στη Γη, καθώς σχηματίστηκε πριν από 36 εκατομμύρια χρόνια στις Άνδεις. Η περιοχή της λίμνης είναι πλούσια σε αποθέματα πετρελαίου και φυσικού αερίου. Αποτελεί την κύρια πετρελαιοπαραγωγική περιοχή της Βενεζουέλας και μια σημαντική έκταση αλιείας και γεωργικής παραγωγής. Κατοικείται από το ένα τέταρτο του πληθυσμού της χώρας και είναι το μέρος που προσελκύει τους περισσότερους κεραυνούς παγκοσμίως. Ο διάσημος κεραυνός Κατατούμπο επηρεάζει με το φως του τη νυχτερινή πλοήγηση, ενώ ο ευτροφισμός που προκαλείται από την πετρελαϊκή ρύπανση αποτελεί ένα μείζον περιβαλλοντικό πρόβλημα της λίμνης.
Βραβεία της Ένωσης Κριτικών Κινηματογράφου της Νέας Υόρκης 1941
Τα 7α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards),που ανακοινώθηκαν στις 31 Δεκεμβρίου 1941, απονεμήθηκαν τον Ιανουάριο του  1942, τιμώντας την καλύτερη κινηματογραφική παραγωγή του 1941.
Νικητές
Καλύτερη Ταινία:
Λίμνη Μαρακαΐμπο
Γεωγραφία
Η λίμνη Μαρακαΐμπο είναι βαθιά στον Νότο και ρηχή στον Βορρά. Το βόρειο μισό της λίμνης, που μοιάζει με λαιμό μπουκαλιού, έχει μήκος 55 χιλιόμετρα. Το νοτιοανατολικό άκρο του λεκανοπεδίου της λίμνης παρουσιάζει απότομο και επίπεδο πυθμένα, ενώ το βορειοδυτικό άκρο είναι ήπιο. Τα ύδατα είναι ελαφρώς αλμυρά λόγω της επίδρασης της παλίρροιας με τη συνολική αλατότητα να κυμαίνεται μεταξύ 1,5 και 3,8%. Ο ποταμός Κατατούμπο σχηματίζει ένα δέλτα σε σχήμα ποδιού στα νοτιοδυτικά της λίμνης με το νερό, σε αυτό το σημείο, να έχει αλατότητα μόνο 0,13%. Ωστόσο, η διείσδυση θαλασσινού νερού καθιστά την αλατότητα του βυθού υψηλότερη, φτάνοντας το 0,2-0,3%. Το βόρειο τμήμα συνδέεται με τον κόλπο της Βενεζουέλας και οι αμμοθίνες της εκτείνονται για περίπου 26 χιλιόμετρα.
Βραβεία της Ένωσης Κριτικών Κινηματογράφου της Νέας Υόρκης 1941
Νικητές
Καλύτερη Σκηνοθεσία:
Λίμνη Μαρακαΐμπο
Ιστορία
Η λίμνη Μαρακαΐμπο είναι μια από τις παλαιότερες λίμνες στη γη. Σχηματίστηκε πριν από 36 εκατομμύρια χρόνια λόγω της κατάρρευσης ρηγμάτων, που προκλήθηκαν κατά την ανύψωση των Άνδεων την εποχή του Ηώκαινου. Η περιοχή έχει πλημμυρίσει πολλές φορές εξαιτίας της εναλλαγής θαλασσινού και γλυκού νερού. Στο τέλος της τελευταίας εποχής των παγετώνων, η στάθμη της θάλασσας ανέβηκε και συνέδεσε τη λίμνη Μαρακαΐμπο με τον Ατλαντικό Ωκεανό. Με αυτό τον τρόπο, το γλυκό νερό, όντας πιο ελαφρύ, επέπλεε στο αλμυρό και ώθησε τα θρεπτικά συστατικά στον πυθμένα σχηματίζοντας έτσι ένα βραχώδες υπόστρωμα. Πρόκειται για ιζήματα πάχους άνω των πέντε χιλιομέτρων.
Βραβεία της Ένωσης Κριτικών Κινηματογράφου της Νέας Υόρκης 1941
Νικητές
Καλύτερος Α' Ανδρικός Ρόλος:
Λίμνη Μαρακαΐμπο
Ιστορία
Η πρώτη φορά, που Ευρωπαίοι εισήλθαν στην περιοχή της λίμνης ήταν στις 24 Αυγούστου του 1499 με τον στόλο του Ισπανού εξερευνητή Αλόνσο ντε Οχέντα. Η Ισπανία ίδρυσε το 1574 την πόλη του Μαρακαΐμπο έπειτα από δύο προσπάθειες, μια το 1529 και μια το 1569. Στις 24 Ιουνίου 1823, κατά τη διάρκεια του Πολέμου της Ανεξαρτησίας της Βενεζουέλας η Βενεζουέλα κέρδισε τη μάχη της λίμνης Μαρακαΐμπο.
Βραβεία της Ένωσης Κριτικών Κινηματογράφου της Νέας Υόρκης 1941
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Νέας Υόρκης Κατηγορία:Κινηματογραφικά γεγονότα του 1941
Λίμνη Μαρακαΐμπο
Ιστορία
Το αρχικό βάθος της εκβολής της λίμνης, το οποίο ήταν περίπου 4 μέτρα, αυξήθηκε στα 8 μέτρα μετά τη βυθοκόρηση κατά τη δεκαετία του 1930. Λίγα χρόνια αργότερα, το 1957, ποντοπόρα δεξαμενόπλοια μπόρεσαν να εισέλθουν στη λίμνη χάρη στην επέκταση του πέτρινου κυματοθραύστη από 3 σε 11 χιλιόμετρα. Ταυτόχρονα, το νερό στο βόρειο τμήμα από γλυκό έγινε υφάλμυρο. Στη συνέχεια, το 1962, η πόλη του Μαρακαΐμπο συνδέθηκε με τη Σάντα Ρίτα μέσω της γέφυρας Στρατηγού Ραφαέλ Ουντανέτα, η οποία περνά πάνω από τη λίμνη και έχει μήκος 8.678 μέτρα.
Βιομηχανία
Η λίμνη Μαρακαΐμπο είναι πλούσια σε πετρέλαιο και φυσικό αερίο και είναι γνωστή ως η «λίμνη του πετρελαίου». Οι πρώτοι Ισπανοί, που έφτασαν χρησιμοποίησαν πίσσα της λίμνης, για να καλύψουν τις ρωγμές των πλοίων τους. Το κοίτασμα πετρελαίου του Μαρακαΐμπο ανακαλύφθηκε το 1914, λίγα χρόνια αργότερα, το 1917, κατασκευάστηκε η πρώτη πετρελαιοπηγή και το 1922 ξεκίνησε εκτεταμένη εκμετάλλευση των αποθεμάτων. Τα κοιτάσματα πετρελαίου συγκεντρώνονται στα βορειοανατολικά και βορειοδυτικά της λίμνης ενώ τα πετρελαιοπαραγωγικά στρώματα είναι κυρίως ο τριτογενής ψαμμίτης και ο κρητιδικός ασβεστόλιθος. Η υδρογονανθρακική περιοχή της λίμνης βρίσκεται κυρίως στα ανατολικά και συγκεντρώνεται στα παράκτια ύδατα με 105 χιλιόμετρα μήκος και 32 χιλιόμετρα πλάτος, καλύπτοντας έτσι μια επιφάνεια 1.300 τετραγωνικών χιλιομέτρων. Το πετρέλαιο, που εξορύσσεται στη λίμνη Μαρακαΐμπο αντιπροσωπεύει το 75% της συνολικής πετρελαϊκής παραγωγής της Βενεζουέλας.
Το Μαρακαΐμπο στη βορειοδυτική ακτή αποτελεί την πρωτεύουσα της πολιτείας Ζούλια, τη δεύτερη μεγαλύτερη πόλη στη Βενεζουέλα και ένα σημαντικό λιμάνι εξαγωγής πετρελαίου στον κόσμο. Η περιοχή της λίμνης είναι επίσης μια σημαντική περιοχή αλιευτικής και γεωργικής παραγωγής, που στηρίζει περισσότερους από 20.000 ψαράδες, οι οποίοι κατοικούν σε πολύχρωμα πασσαλόπηκτα παραδοσιακά σπίτια χτισμένα από φύλλα σιδήρου. Οι κύριες καλλιέργειες στη νότια όχθη της λίμνης είναι μπανάνες, φιστίκια, κακάο, καρύδες, ζαχαροκάλαμο και καφές ενώ η δυτική όχθη της λίμνης ειδικεύεται στη γαλακτοκομική βιομηχανία.
Η λίμνη Μαρακαΐμπο και ο ποταμός Κατατούμπο είναι οι κύριες γραμμές κυκλοφορίας για τη μεταφορά εμπορευμάτων στην περιοχή και η πόλη Μαρακαΐμπο είναι το κέντρο μεταφόρτωσης καφέ των Άνδεων. Η πλωτή οδός μπορεί να περάσει μέσα από ποντοπόρα πλοία και πετρελαιοφόρα, εξάγοντας αργό πετρέλαιο και γεωργικά και κτηνοτροφικά προϊόντα από τα βουνά και τις λίμνες των Άνδεων. Η περιφέρεια της λίμνης φιλοξενεί το ένα τέταρτο του πληθυσμού της Βενεζουέλας, ενώ η εισροή αγροτών από τις Άνδεις αύξησε τον πληθυσμό από 300.000 κατοίκους το 1936 σε πάνω από 3,62 εκατομμύρια κατοίκους το 2007.
Φύση
Η λίμνη Μαρακαΐμπο φιλοξενεί πλήθος υδρόβιων οργανισμών όπως αχιβάδες, μπλε καβούρια, γαρίδες καθώς και δύο υπό εξαφάνιση υδρόβια θηλαστικά, το δυτικό ινδικό Μανάτο και το δελφίνι του Αμαζονίου. Περίπου 145 είδη ψαριών κατοικούν στη λίμνη, συμπεριλαμβανομένων πολλών ενδημικών ειδών όπως το μισογάντζο γατόψαρο Μαρακαΐμπο, το τριχωτό γατόψαρο Μαρακαΐμπο, το γατόψαρο Μαρακαΐμπο της λίμνης Λάμοντ, τα ψάρια Τέτρα της λίμνης Μαρακαΐμπο και οι γαύροι λύκοι του Μαρακαΐμπο που ζουν σε επιφανειακά ύδατα.
Στη λίμνη έχουν γίνει γεωτρήσεις περίπου 14.000 φορές και περισσότερα από 15.000 μίλια αγωγών πετρελαίου και φυσικού αερίου διασχίζουν τον πυθμένα της. Ωστόσο, επειδή οι περισσότεροι από αυτούς τους υποβρύχιους σωλήνες έχουν την ηλικία μισού αιώνα παρατηρείται διαρροή πετρελαίου. Πριν από τη δεκαετία του 1950, το νερό της λίμνης μπορούσε ακόμα να χρησιμοποιηθεί απευθείας για οικιακή χρήση, αλλά στη συνέχεια η αλατότητα των υδάτων αυξήθηκε. Αυτή η αύξηση οφείλεται στην εισβολή παλιρροϊκού αλμυρού νερού, που προκλήθηκε από τη διεύρυνση της εκβολής της λίμνης. Επομένως, η αλατότητα της βόρειας περιοχής αυξήθηκε περίπου κατά 1.000% και της νότιας κατά 300-500%.
Σε παραλίμνιες περιοχές, όπως η πόλη Μαρακαΐμπο, τα νερά είναι μολυσμένα με το βακτήριο E. coli, που προκαλείται από περιττώματα, πετρελαϊκή ρύπανση και ευτροφισμό. Τα παραπάνω είναι αποτέλεσμα των γεωργικών, βιομηχανικών και οικιακών λυμάτων, που καταλήγουν στη λίμνη και προκαλούν την άνθιση φυτοπλαγκτού, ζιζανίων και πράσινων φυκιών. Την άνοιξη του 2004, έντονες βροχοπτώσεις αύξησαν τα επίπεδα γλυκού νερού της λίμνης και έφεραν στην επιφάνεια θρεπτικά συστατικά, που πριν βρίσκονταν στον πυθμένα. Τα θρεπτικά αυτά συστατικά πυροδότησαν, με τη σειρά τους, την άνθιση λέμνας, που διήρκεσε έως και οκτώ μήνες. Τον Ιούνιο είχε καλύψει το 18% της λίμνης και η τοπική κυβέρνηση έπρεπε να διαθέσει περίπου 2 εκατομμύρια δολάρια μηνιαία για εργασίες καθαρισμού.
Παραπομπές
<references group="" responsive="0">
Κατηγορία:Γεωγραφία της Βενεζουέλας Κατηγορία:Λιμνοθάλασσες
Λιββι-Καρελική Βικιπαίδεια
Η Λιββι-Καρελική Βικιπαίδεια είναι η έκδοση της Βικιπαίδειας στην Λιββι-Καρελική γλώσσα.
Πριν από τη δημιουργία της Λιββι-Καρελικής Βικιπαίδειας υπήρχαν συζητήσεις εάν θα δημιουργηθεί μια κοινή έκδοση της Βικιπαίδειας στα καρελικά ή αν οι τρεις ποικιλίες (επίσημα Καρελικά, Λιββι-Καρελικά και Λουντι-Καρελικά) πρέπει να έχουν ξεχωριστή έκδοση της Βικιπαίδειας. Επειδή όλες αυτές οι γλώσσες είχαν ήδη ξεχωριστή βιβλιογραφία, ξεχωριστά μαθήματα γλώσσας και δικό τους κωδικό ISO, αποφασίστηκε η δημιουργία μιας ξεχωριστής έκδοσης στα Λιββι-Καρελικά.
Οι εμπνευστές της δημιουργίας της Βικιπαίδειας στα Λιββι-Καρελικά (ή Καρελικά του Ολόνετς) ήταν μέλη της "Εταιρείας των φίλων της Καρελικής γλώσσας". Άλλοι που συνέβαλαν στην συγγραφή άρθρων στη γλώσσα ήταν ακτιβιστές, εκπρόσωποι του πανεπιστημίου Γιοενσούου, εκπρόσωποι δημόσιων οργανισμών της δημοκρατίας της Καρελίας, ακτιβιστές της Βικιπαίδειας που συνεισφέρουν σε άλλες γλώσσες της ρωσικής Ομοσπονδίας ή στα ρωσικά. Αυτοί οι χρήστες συνέβαλλαν επίσης στην μετάφραση της διεπαφής του λογισμικού στα Λιββι-Καρελικά.
Η Λιββι-Καρελική Βικιπαίδεια δημιουργήθηκε στον Επωαστήρα στις 19 Ιανουαρίου 2015. Στις 26 Σεπτεμβρίου του 2016, όταν ο αριθμός των άρθρων είχε ήδη ξεπεράσει τα 1.000, η γλωσσική επιτροπή ενέκρινε τη δημιουργία της Λιββι-Καρελικής Βικιπαίδειας και στις 7 Οκτωβρίου ξεκίνησε να λειτουργεί επίσημα, σε δική της σελίδα (olo.wikipedia.org).
Στις 16 Απριλίου 2019 ο αριθμός των άρθρων ξεπέρασε τα 3.000.
Παραπομπές
Κατηγορία:Βικιπαίδειες ανά γλώσσα
Χριστόφορος του Μεκλεμβούργου
Ο Χριστόφορος, γερμ. Christoph (30 Ιουλίου 1537 - 4 Μαρτίου 1592) από τον Οίκο του Μεκλεμβούργου ήταν πρίγκιπας (δούκας ως προς τον τίτλο μόνο) του Μεκλεμβούργου. Έγινε διοικητής του πριγκιπάτου-επισκοπής του Ράτσεμπουρκ (1554-1592).
Βιογραφία
Ήταν ο τρίτος γιος του Αλβέρτου Ζ΄ δούκα του Μεκλεμβούργου και της Άννας των Χόεντσολερν, κόρης του Ιωακείμ Α΄ Νέστορα εκλέκτορα του Βρανδεμβούργου.
Το 1592 απεβίωσε στο αββαείο Τέμπτσιν, κοντά στο Μπρύελ και τάφηκε στον καθεδρικό του Σβερίν. Δεν είχε άρρενες απογόνους και τον διαδέχθηκε ο νεότερος αδελφός του Κάρολος Α΄ ως διοικητής του πριγκιπάτου-επισκοπής του Ράτσεμπουρκ.
Οικογένεια
Το 1575 απεβίωσε η Δωροθέα και ο Χριστόφορος έκανε δεύτερο γάμο με την Ελισάβετ των Βάσα, κόρη του Γουσταύου Α΄ της Σουηδίας.
Παραπομπές
Κατηγορία:Οίκος του Μεκλεμβούργου
Αρχοντικά Ροδόπης
Τα Αρχοντικά είναι πεδινό χωριό της Θράκης στην Περιφερειακή Ενότητα Ροδόπης.
Γεωγραφία - Ιστορία
Τα Αρχοντικά βρίσκονται στον κάμπο της Κομοτηνής με υψόμετρο 30 μέτρα σε απόσταση 14 χλμ. ΝΑ. από την Κομοτηνή και 10 χλμ. ΝΔ. από τη Φιλλύρα (έδρα του δήμου). Βόρεια του χωριού περνάει η ΕΟ Κομοτηνής - Αλεξανδρούπολης και είναι ο Άρατος ενώ στη δυτική άκρη του περνάει ο χείμαρρος Μακροπόταμος που νοτιότερα καταλήγει στο Λίσσο ποταμό. Δημιουργήθηκε από αγρόκτημα - τσιφλίκι το οποίο στη συνέχεια μετατράπηκε σε οικισμό. Οι μουσουλμάνοι κάτοικοί του, οι μισοί είναι Πομάκοι, ασχολούνται με τη γεωργία. Αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρίσβης. Σύμφωνα με το Πρόγραμμα «Καλλικράτης» αποτελεί την τοπική κοινότητα Αρχοντικών που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2011 έχει ως πληθυσμό 365 κατοίκους. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 3,625 χμ² (2011).
Χάριετ Στιούαρτ, κόμισσα του Γκαλογουέι
Η Χάριετ Στιούαρτ, κόμισσα του Γκαλογουέι (18 Αυγούστου 1811 - 25 Μαΐου 1885), σύζυγος του Ράντολφ Στιούαρτ, 9ου κόμη του Γκαλογουέι ήταν κόρη του Χένρι Σόμερσετ, 6ου δούκα του Μπωφόρ και της Λαίδης Σοφίας Λέβισον-Γκάγουερ (1771–1854), κόρης του Γκρανβίλ Λέβισον-Γκάγουερ, 1ου μαρκησίου του Στάφορντ. Παντρεύτηκε τον μελλοντικό κόμη στις 9 Αυγούστου 1833, ο Ράντολφ ήταν 11 χρόνια μεγαλύτερος της και κληρονόμησε την κομητεία την επόμενη χρονιά, μαζί του απέκτησε :
Την περίοδο του γάμου τους έγιναν σημαντικά πράγματα στην έδρα της οικογένειας τον Οίκο του Γκαλογουέι, ο Ουίλιαμ Μπέρν (1789 - 1870) εργάστηκε σκληρά για πολλές αλλαγές όπως πρόσθετα πατώματα σε τμήματα της κατασκευής. Ο κόμης πέθανε (1873) και τον διαδέχθηκε ο μεγαλύτερος γιος του Άλαν Στιούαρτ, 10ος κόμης του Γκαλογουέι και αυτόν με την σειρά του ο δεύτερος αδελφός του Ράντολφ. Η κόμισσα πέθανε στο σπίτι της στην πλατεία του Άιτον στο Λονδίνο (1885) σε ηλικία 74 ετών.
Εξωτερικοί σύνδεσμοι
Κατηγορία:Οικογένεια Σόμερσετ
Ρασίνγκ 92
{{Infobox rugby team }} Η Ρασίνγκ 92 (γαλλικά: Racing 92) είναι γαλλικός σύλλογος ράγκμπι γιούνιον με έδρα το Παρίσι. Δημιουργήθηκε έπειτα από τη συμφωνία μεταξύ του αθλητικού σωματείου Ρασίνγκ Κλαμπ ντε Φρανς και της ΟΣ Μετρό να συστήσουν ένα κοινό επαγγελματικό τμήμα με την ονομασία Ρασίνγκ Μετρό 92 (Racing Metro 92) το 2001. Έπειτα, στις 10 Ιουνίου 2015 μετονομάστηκε σε Ρασίνγκ 92. Είναι πολυνίκης του Πρωταθλήματος Γαλλίας, ενώ έχει κατακτήσει τίτλους στη Δεύτερη Κατηγορία αλλά και στο Κουπ ντε λ'Εσπεράνς που εντάχθηκαν στο παλμαρέ των δύο ιδρυτικών σωματείων.
Εδρεύει στο Λε Πλεσί-Ρομπενσόν στο νομό των Ω-ντε-Σεν και αγωνίζεται στο Σταντ Ολιμπίκ Υβ-ντυ-Μανουάρ στο Κολόμπ από τη σύστασή της. Πρόεδρος της ομάδας από το 2006 είναι ο Ζακί Λορεντζετί, κάτοχος του πλειοψηφικού πακέτου των μετοχών του συλλόγου μετά την αγορά του μεγαλύτερου μέρους της αθλητικής εταιρείας. Η πρώτη ομάδα αγωνίζεται στο Τοπ 14 από το 2009. Στέφθηκε πρωταθλήτρια Γαλλίας το 2016.
Εξωτερικοί σύνδεσμοι
Κατηγορία:Ράγκμπι γιούνιον Κατηγορία:Ρασίνγκ Κλαμπ ντε Φρανς
Ευγένιο Μιγκόνε
Ο Ευγένιο Μιγκόνε (ιταλικά : Eugenio Migone) (Φλωρεντία 17 Ιουνίου 1916 - Φλωρεντία 20 Απριλίου 2010 )ήταν Ιταλός πρωταθλητής της αντισφαίρισης. Αρχηγός της Ιταλίας στο Κύπελλο Ντέιβις, τα τελευταία χρόνια της ζωής του είχε καθηλωθεί σε αναπηρικό καροτσάκι.
Ιδιοκτήτης της βιομηχανίας "Ceraria Migone", που ιδρύθηκε το 1860 από τον παππού του και στη συνέχεια τον διαδέχτηκε ο πατέρας του, ήταν πρόεδρος της εμπορικής τράπεζας για δώδεκα χρόνια μεταξύ των 80 και στις αρχές του 90. Αθλητής από το 1930 κι έπειτα πρόεδρος της "Κλαμπ τένις Φλωρεντίας" το 1977-2000 (οπότε έπειτα και διορίστηκε επίτιμος πρόεδρος), σύμβουλος της Federtennis μεταξύ 1960 και 1961. Ήταν παντρεμένος σε δεύτερο γάμο με την Φιάμμα ενώ από τον πρώτο του γάμο είχε έναν γιο τον Νίκολα. Η κηδεία του έγινε στην εκκλησία της Σάντα Φελίτσια στο Ολτράλνο μόλις λίγα βήματα από το σπίτι όπου ζούσε. Πρωταθλητής Ιταλίας στην Β΄κατηγορία το 1949 στο διπλό αντρών και στο διπλό μεικτό.
Στο Πρωτάθλημα αντισφαίρισης Ανατολικής Μεσογείου ήταν δεύτερος στο διπλό μεικτό με συμπαίκτρια την Ερίκα Βόλμερ. Ήταν δεύτερος στα τουρνουά του Φλισμς και του Σεν Μόριτς το 1950, δεύτερος στο απλό στο Διεθνές πρωτάθλημα Ιταλίας το 1958.
Παραπομπές
Κατηγορία:Ιταλοί αθλητές της αντισφαίρισης Κατηγορία:Ιταλοί επιχειρηματίες
Χυμός ροδιού
Κατηγορία:Χυμοί Κατηγορία:Εβραϊκή κουζίνα Κατηγορία:Αρμενική κουζίνα
Βραβεία της Ένωσης Κριτικών Κινηματογράφου της Νέας Υόρκης 1942
Τα 8α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards),που ανακοινώθηκαν στις 26 Δεκεμβρίου 1942, απονεμήθηκαν τον Ιανουάριο του 1943, τιμώντας την καλύτερη κινηματογραφική παραγωγή του 1942.
Νικητές
Καλύτερη Ταινία
Καλύτερη Σκηνοθεσία
Καλύτερος Α' Γυναικείος Ρόλος
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Νέας Υόρκης Κατηγορία:Κινηματογραφικά γεγονότα του 1942
Προγκρές Μ1-4
Το Προγκρές Μ1-4 (η NASA το ονόμασε Progress 2 ή 2P) ήταν ρωσικό μη επανδρωμένο διαστημόπλοιο το οποίο εκτοξεύτηκε το 2000 για να ανεφοδιάσει τον Διεθνή Διαστημικό Σταθμό. Ήταν τύπου Προγκρές-Μ1 11F615A55. Μετέφερε τρόφιμα, νερό και οξυγόνο για το πλήρωμα καθώς και εξοπλισμό για την διεξαγωγή επιστημονικής έρευνας.
Αποστολή
Εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 16 Νοεμβρίου 2000 (01:32:36 GMT) και συνδέθηκε με το τμήμα Zarya του σταθμού στις 18 Νοεμβρίου (03:47:42 GMT). Το σύστημα αυτόματης σύνδεσης του παρουσίασε βλάβη και η όλη διαδικασία έγινε με χρήση του χειροκίνητου εφεδρικού συστήματος.
Την 1η Δεκεμβρίου αποσυνδέθηκε και παρέμεινε σε τροχιά για 25 ημέρες. Στις 26 Δεκεμβρίου συνδέθηκε για δεύτερη φορά με τον σταθμό, παραμένοντας εκεί για άλλες έξι εβδομάδες. Στις 8 Φεβρουαρίου 2001 αποσυνδέθηκε για τελευταία φορά, για να καταστραφεί μερικές ώρες αργότερα στην ατμόσφαιρα.
Παραπομπές
Κατηγορία:Αποστολές στο Διεθνή Διαστημικό Σταθμό Κατηγορία:Αποστολές διαστημοπλοίων Προγκρές Κατηγορία:Διαστημικές αποστολές το 2000
Βέρα Άτσεβα
Η Βέρα Άτσεβα - Ντόστα (Вера Ацева - Доста, 24 Νοεμβρίου 1919 - 10 Νοεμβρίου 2006) ήταν κομμουνίστρια και πολιτικός από την Βόρεια Μακεδονία, η οποία από τη δράση της κατά την περίοδο του Δευτέρου Παγκοσμίου Πολέμου, στην περιοχή της Γιουγκοσλαβίας, έγινε εθνική ηρωίδα.
Γεννημένη στο Πρίλεπ, αναγκάστηκε ελέω κακής οικονομικής κατάστασης, να σταματήσει τις σπουδές της στο γυμνάσιο και να εργαστεί σε εργοστάσιο καπνού. Εκεί, σε ηλικία 16 ετών, έγινε μέλος του εργατικού κινήματος, ενώ κατά τις αρχές του 1940, έγινε και μέλος του Κομμουνιστικού Κόμματος Γιουγκοσλαβίας. Κατά την ένταξή της εκεί έγινε μέλος της Τοπικής Γενικής Επιτροπής στην περιοχή της Βόρειας Μακεδονίας. Από το 1940 έως και το 1941, ήταν και η Γραμματέας της επιτροπής αυτής.
Όταν ξεκίνησε ο Δεύτερος Παγκόσμιος Πόλεμος, η Άτσεβα, ήταν από τα πρώτα πρόσωπα που συμμετείχαν στην οργάνωση των ανταρτών, στην περιοχή της, το Πρίλεπ. Ήδη, από το 1942, δούλευε για το Κόμμα, στα Σκόπια, ενώ αργότερα ως καθοδηγητής στις περιοχές Στρώμνιτσα, Μπίτολα και Στιπ. Τον Αύγουστο του 1942, έγινε επίτροπος του αποσπάσματος του Σερ, ενώ στις 11 Νοεμβρίου του 1943, εκλέχτηκε πολιτικός επίτροπος στην πρώτη ταξιαρχία που δημιουργήθηκε μεταξύ Κοσόβου και Βόρειας Μακεδονίας. Τη θέση την κράτησε έως και τον Γενάρη του 1944, όπου μετά έγινε Πολιτική Γραμματέας της 3ης και της 4ης περιοχής του Κόμματος. Την ίδια χρονιά συμμετείχε και στη Αντι-φασιστική Συνέλευση για την ελευθερία της περιοχής, όπου εκλέχτηκε πρόεδρος.
Μετά την απελευθέρωση της περιοχής, η Άτσεβα, συνέχισε να εργάζεται για το Κόμμα. Το 1948, έγινε δήμαρχος της πόλης των Σκοπίων. Την ίδια χρονιά, στην 5η Συνέλευση του Κόμματος, εκλέχτηκε μέλος της Κεντρικής Επιτροπής του. Κατά την περίοδο της Σοσιαλιστικής Δημοκρατίας της Μακεδονίας, ανέλαβε υπουργός Γεωργίας. Το 1960, ήρθε σε ρήξη με την Γενικό Γραμματέα του Κόμματος, του πΓΔΜ, Λάζαρ Κολισέφσκι, τον οποίον κατηγόρησε ότι παίρνει αποφάσεις μαζί με τον Βιντόε Σμιλέφσκι, μακριά από την Επιτροπή. Στις 18 Οκτωβρίου του ίδιους έτους, ο Αλεξάνταρ Ράνκοβιτς, πήρε το μέρος του Σμιλέφκσι, με την Άτσεβα, να αναγκάζεται να υποχωρήσει, και να σταλθεί στο Βελιγράδι, ώστε να συνεχίσει να εργάζεται. Το 1991, κυκλοφόρησε το βιβλίο Letter to Svetozar Vukmanovik - Tempo, βλέποντας παράλληλα και την ανεξαρτησία της Βόρειας Μακεδονίας, από τη Γιουγκοσλαβία. Απεβίωσε το 2006, στα Σκόπια.
Εξωτερικοί σύνδεσμοι
Κατηγορία:Γιουγκοσλάβοι κομμουνιστές Κατηγορία:Γυναίκες στον Β' Παγκόσμιο Πόλεμο Κατηγορία:Βορειομακεδόνες πολιτικοί Κατηγορία:Γιουγκοσλάβοι
Κάρολος Α΄ του Μεκλεμβούργου
Ο Κάρολος Α΄, γερμ. Karl I (28 Δεκεμβρίου 1540 - 22 Ιουλίου 1610) από τον Οίκο του Μεκλεμβούργου ήταν δούκας του Μεκλεμβούργου-Γκύστρο (1603-1610) και διοικητής του πριγκιπάτου-επισκοπής του Ράτσεμπουρκ (1592-1610).
Βιογραφία
Ήταν ο τέταρτος γιος του Αλβέρτου Β΄ δούκα του Μεκλεμβούργου και της Άννας των Χόεντσολερν, κόρης του Ιωακείμ Α΄ Νέστορος εκλέκτορα του Βρανδεμβούργου.
Το 1610 απεβίωσε σε ηλικία 60 ετών στο Γκύστρο, άγαμος. Τον διαδέχθηκε ο μικρανιψιός του Ιωάννης-Αλβέρτος Β΄ ως δούκας του Μεκλεμβούργου.
Σοφία του Βρανδεμβούργου-Άνσμπαχ-Κούλμπαχ
Η Σοφία (γερμ.: Sophie von Brandenburg-Ansbach-Kulmbach, Άνσμπαχ 10 Μαρτίου 1485, Λήγκνιτς (Λεγκνίτσα) 24 Μαΐου 1537) ήταν κόρη του μαργράβου του Βρανδεμβούργου-Άνσμπαχ και με τον γάμο της έγινε δούκισσα της Λεγκνίτσα.
Βιογραφία
Η Σοφία ήταν κόρη του Φρειδερίκου Α΄ του Πρεσβύτερου μαργράβου του Βρανδεμβούργου-Άνσμπαχ και Μπάυροϊτ (1460-1536) από τον γάμο του με τη Σοφία των Γιαγκελόνων (1464-1512), κόρη του Καζίμιρ Δ΄ της Πολωνίας.
μικρογραφία|left|Η πύλη της Αναγέννησης του κάστρου Πιαστ στη Λεγκνίτσα με τις προτομές του δούκα Φρειδερίκου Α΄ και της συζύγου του Σοφίας. Παντρεύτηκε στις 24 Νοεμβρίου 1518 τον Φρειδερίκο Β΄ δούκα της Λεγκνίτσα στη Σιλεσία (1480–1547). Είχε κτίσει το κάστρο Πιαστ στη Λεγκνίτσα στις αρχές του 16ου αι. και η κύρια πύλη εισόδου της Αναγέννησης είναι διακοσμημένη με προτομές της Σοφίας και του Φρειδερίκου Α΄. Το ζευγάρι εμφανίζεται επίσης σε ένα παράθυρο της εκκλησίας της Παναγίας της Λεγκνίτσα.
Η Σοφία δεν πρέπει να συγχέεται με την ομώνυμη ανιψιά της (1535–1587), η οποία ήταν επίσης δούκισσα της Λέγκνιτσα.
Οικογένεια
Παντρεύτηκε τον Φρειδερίκο Β΄ των Πιαστ-Σιλεσίας δούκα της Λεγκνίτσα και είχε τα ακόλουθα παιδιά:
Παραπομπές
Κατηγορία:Οίκος των Χοεντσόλερν
Βραβεία της Ένωσης Κριτικών Κινηματογράφου της Νέας Υόρκης 1943
Τα 9α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards),που ανακοινώθηκαν στις 28 Δεκεμβρίου 1943, απονεμήθηκαν τον Ιανουάριο του 1944, τιμώντας την καλύτερη κινηματογραφική παραγωγή του 1943.
Νικητές
Καλύτερη Ταινία:
Καλύτερη Σκηνοθεσία:
Καλύτερος Α' Ανδρικός Ρόλος:
Καλύτερος Α' Γυναικείος Ρόλος:
Ειδικό Βραβείο:
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Νέας Υόρκης Κατηγορία:Κινηματογραφικά γεγονότα του 1943
Κωνσταντίνος Λεβίδης
Ο Κωνσταντίνος Λεβίδης (Κωνσταντινούπολη 1790-Αθήνα 4 Οκτωβρίου 1868) ήταν Έλληνας λόγιος, συγγραφέας και συντάκτης που θεωρήθηκε ως ο "πατέρας της ελληνικής δημοσιογραφίας".
Βιογραφία
Ο Λεβίδης έλαβε σημαντικές σπουδές κατά την διάρκεια των νεανικών χρόνων του. Ήταν πολύγλωσσος και μιλούσε αλβανικά, αρχαία ελληνικά, αγγλικά, γαλλικά, γερμανικά, ιταλικά, λατινικά, τουρκικά με ιδιαίτερη ευχέρεια. Ήταν παθιασμένος με την ιστορία, την λογοτεχνία και τις πολιτικές επιστήμες και έτσι φοίτησε στο Πανεπιστήμιο της Βιέννης πριν το 1821, μαζί με τον Δημήτριο Καλλέργη. (Ο Καλλέργης έγινε αργότερα ο πρωτοπόρος στο πραξικόπημα του 1843 στην Ελλάδα, μια εξέγερση που ανάγκασε τον βασιλιά Όθωνα να προχωρήσει στην δημιουργία συντάγματος. Αυτή η ενέργεια είχε ως αποτέλεσμα το ελληνικό Σύνταγμα του 1844).
Στην Βιέννη, ο Λεβίδης μυήθηκε από τον Ατάνας Βογορίδη στην Φιλική Εταιρεία, μια μυστική επαναστατική οργάνωση. Όταν ξέσπασε ο ελληνικός Αγώνας για την Ανεξαρτησία, ο Κωνσταντίνος και ο αδερφός του Αλέξανδρος ταξίδεψαν στις Παραδουνάβιες Ηγεμονίες προκειμένου να γίνουν εθελοντές στην επαναστατική μάχη των Ελλήνων στην Μολδοβλαχία. Πολέμησε με το στράτευμα του πρίγκιπα Αλέξανδρου Υψηλάντη και συμμετείχε στην Μάχη της Δραγατσάνης (19 Ιουνίου 1821).
Λογοτεχνική παραγωγή
Συνεπιμελήθηκε, μαζί με τον Αλέξανδρο Ραγκαβή, ένα γαλλο-ελληνικό λεξικό το 1837, καθώς και ένα αγγλο-ελληνικό λεξικό. Ο Κωνσταντίνος Λεβίδης άφησε πίσω του έναν αριθμό αδημοσίευτων έργων ιδιαίτερης σημασίας. Μεταξύ αυτών, την Ιστορία της Φιλικής Εταιρείας και την Ιστορία της Οθωμανικής Ιστορίας.
Παραπομπές
Κατηγορία:Έλληνες συγγραφείς Κατηγορία:Έλληνες δημοσιογράφοι
Βραβεία της Ένωσης Κριτικών Κινηματογράφου της Νέας Υόρκης 1944
Νικητές
Καλύτερη Ταινία
Καλύτερη Σκηνοθεσία
Καλύτερος Α' Ανδρικός Ρόλος
Καλύτερος Α' Γυναικείος Ρόλος
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Νέας Υόρκης Κατηγορία:Κινηματογραφικά γεγονότα του 1944
Κιγιομίζου-ντέρα
Το Κιγιομίζου-ντέρα (Japanese: 清水寺, Kiyomizu-dera) είναι βουδιστικός ναός, που βρίσκεται στο ανατολικό Κιότο της Ιαπωνίας. Ο ναός είναι μέρος των Ιστορικών Μνημείων του Αρχαίου Κιότο (πόλεις Κιότο, Ούτζι και Ότσου), που αποτελούν μνημείο παγκόσμιας κληρονομιάς της UNESCO.
Ο ναός καλύφθηκε εξ ολοκλήρου από ημιδιαφανή σκαλωσιά ενώ πραγματοποιούνταν εργασίες αποκατάστασης στο πλαίσιο της προετοιμασίας για τους Ολυμπιακούς Αγώνες του 2020.
Ιστορία
μικρογραφία| Κιγιομίζου-ντέρα περίπου το 1880 από τον [[Αντόλφο Φαρσάρι]] Η Κιγιομίζου-ντέρα ιδρύθηκε την πρώιμη περίοδο Χεϊάν. Ο ναός ιδρύθηκε το 778 από τον Σακανόουε νο Ταμουραμάρο και τα σημερινά του κτήρια κατασκευάστηκαν το 1633, με εντολή του Τοκουγκάβα Ιεμίτσου. Δεν χρησιμοποιείται ούτε ένα καρφί σε ολόκληρη τη δομή. Πήρε το όνομά του από τον καταρράκτη μέσα στο συγκρότημα, που τρέχει από τους κοντινούς λόφους. Κιγιομίζου (Kiyomizu) σημαίνει καθαρό νερό, ή αμόλυντο νερό.
Αρχικά συνδέθηκε με την παλιά και ισχυρή αίρεση Χόσσο, που χρονολογείται από την εποχή της Νάρα. Ωστόσο, το 1965 διέκοψε αυτή τη σχέση και οι σημερινοί επιστάτες του ναού αυτοαποκαλούνται μέλη της αίρεσης "Κιταχόσσο".
Τρέχουσα κατάσταση
Το συγκρότημα προσφέρει επίσης διάφορα φυλαχτά, θυμίαμα και ομίκουζι (omikuji) (χαρτάκια της μοίρας). Ο χώρος είναι ιδιαίτερα δημοφιλής κατά τη διάρκεια των φεστιβάλ (ιδιαίτερα την Πρωτοχρονιά και κατά τη διάρκεια του ομπόν το καλοκαίρι), όταν επιπλέον περίπτερα γεμίζουν τον χώρο, που πωλούν παραδοσιακά εορταστικά τρόφιμα και αναμνηστικά σε πλήθη επισκεπτών.
Το 2007, το Κιγιομίζου-ντέρα ήταν ένας από τους 21 φιναλίστ για τα Νέα Επτά Θαύματα του Κόσμου, αλλά δεν επιλέχθηκε ως μία από τις επτά νικητήριες τοποθεσίες.
Αρχιτεκτονική
Το Κιγιομίζου-ντέρα βρίσκεται στους πρόποδες του όρους Οτόβα, μέρος της οροσειράς Χιγκασιγιάμα, που δεσπόζει στο ανατολικό Κιότο. Η κύρια αίθουσα έχει μια μεγάλη βεράντα, που στηρίζεται σε ψηλούς πυλώνες, που προεξέχει πάνω από την πλαγιά του λόφου και προσφέρει εντυπωσιακή θέα στην πόλη. Μεγάλες βεράντες και κύριες αίθουσες κατασκευάστηκαν σε πολλές δημοφιλείς τοποθεσίες κατά την περίοδο Έντο, για να φιλοξενήσουν μεγάλο αριθμό προσκυνητών.
Κάτω από την κύρια αίθουσα βρίσκεται ο καταρράκτης Οτόβα, όπου τρία κανάλια νερού πέφτουν σε μια λίμνη. Οι επισκέπτες μπορούν να πιούν το νερό, το οποίο πιστεύεται ότι έχει δυνάμεις εκπλήρωσης ευχών.
Παραπομπές
Κ
Κατηγορία:Μνημεία Παγκόσμιας Κληρονομιάς στην Ιαπωνία Κατηγορία:Κιότο
Βιλούσα
μικρογραφία|δεξιά|400px|Η πόλη της Βιλούσας στην βορειοδυτική Ανατολία